钦定古今图书集成/方舆汇编/职方典/第1170卷 > 《应山县赈荒纪事文》杨涟
## 钦定古今图书集成/方舆汇编/职方典/第1170卷 > 《应山县赈荒纪事文》杨涟

赈粥之举，一二友人倡之，郡公邑大夫主之，诸慷慨
士力任之，众善襄成之，今幸告竣矣。顾其初止日二
千馀人，日用米可四石馀足耳，而人渐三千，渐五六
千，渐万馀，中闲扶老携幼之状，衣鹑而面鹄也，行绳
接而坐云集也，可怜也，亦可骇也。往是粥事，多以三
月始终耳。首事诸友人曰：“三月而枵，弗能待也。枯肆”
而后西江救无益已。故始以二月若赈止而弗及新
也，腹犹无从望果也，故终以四月中闲别丐子与平
人，畔男女，分老弱。男子之印，手不印面，妇人之与签
不手印。又二三首事，各有长者深心焉。是役也，善夫
《王郡公言》曰：“往官于此之有虞于冒滥也，为夫衙役
之不以实予民也，管理人之不以心”予力也，而今无
是也此夫嗟来而食者百人而一或不饥人，富人焉
而万无一巳。即有诡逃众人，目以重幸杓合者，亦其
眼实馋而出之，穷计较耳，无足多诛。若必清而汰之，
狡者弗汰也，怯者、羞涩者且望焉而束腹以退。百人
焉而一不饥人冒，无伤此举之大；万人焉而一真饥
人逐，即失此举之初。故惟计口而食，以弗汰也，为弗
失也。道路之口，纷谓“今岁饥人糜食之早，之众之久，
妇孺之市，无相鬻也，羸弱之道无相弃也，鸡犬之夜，
无相儆也。”殆为是之故，此或不必然，要以见饥人焉：
族众而援之，长人之仁也；分赢以济之，同人之义也。
若夫太守单骑省视，怜席湿而坐者未起弗安食，劳
夫俵饥，诸人向晨而队逐焉。日下舂弗安席且公堂，
人抗礼而手酬爵焉，曰：“劳苦诸君诸首事。”人亦实忘
其家计寝食施粥所，凡三月，而目蒿蒿焉，而股掌几
图回焉，无一人怠，曰：“务以尽吾心，终礼我者事。”吾闻
诸夫子，君子学道则爱人，上好礼则民易使，今日庶
几其是乎？是役食指既众，糜费殊侈。当此凶歉时，即
斗米百钱，皆诸饥人爱惜物也。首事诸友人故刻《银
米出入书册》，并登好义民士姓名，以备查核。余为附
记其始终事如此。